cyanic-selkie/wikianc huggingface dataset:
El-Ninjo
Priskribo
El Niño estas la varma fazo de El Niño Suda Oscilado (ofte nomita ENSO) kaj estis asociata kun zono de varma oceana akvo kiu disvolviĝas en centra kaj centrorienta ekvatora Pacifiko (inter proksimume la Internacia datlinio kaj 120°W), kiel ĉe la pacifika marbordo de Sudameriko. El Niño Suda Oscilado referencas al la ciklo de varmaj kaj malvarmaj temperaturoj, kiel mezuritaj ĉe la marsurfaca temperaturo, de tropika centra kaj orienta Pacifika Oceano. El Niño estas akompanata de alta aerpremo en la okcidenta Pacifiko kaj malalta aerpremo en la orienta Pacifiko. La malvarma fazo de ENSO estas nomita "La Niña" kun marsurfaca temperaturo en la orienta Pacifiko sub averaĝaj kaj aerpremoj altaj en la orienta kaj malaltaj en la okcidenta Pacifikoj. La cikloj ENSO, kaj El Niño kaj La Niña, okazigas tutmondajn ŝanĝojn kaj de temperaturoj kaj de pluvo. Mekanismoj kiuj fakte okazigas la osciladon ankoraŭ restas studataj.
Evolulandoj dependaj el agrikulturo kaj fiŝkaptado, partikulare tiuj limaj kun la Pacifika Oceano (sed ne nur), estas la plej tuŝitaj. En amerika hispana lingvo, la esprimo "El Niño" referencas al la infano Jesuo, kaj ĝi estas uzata por la klimata koncepto ĉar la varma akvejo en la Pacifiko ĉe Sudameriko estas ofte plej varma ĉirkaŭ Kristnasko. "La Niña" [la-NI-nja], elektita kiel esprimo 'mala' de El Niño, laŭvorte tradukeblas al "la infanino".
Etimologio
Plej ofte El-Ninjo aperas ĉirkaŭ Kristnasko, la naskiĝo de la infano Jesuo. "Infano" estas niño en la hispana.
Koncepto
Origine la termino El Niño aplikiĝis al ĉiujara malforta varma oceana marfluo, kiu fluas suden laŭlonge de la marbordo de Peruo kaj Ekvadoro ĉirkaŭ Kristnasko. Tamen, post tempo la termino evoluis kaj nuntempe referencas al varma kaj negativa fazo de El Niño Suda Oscilado kaj estas la varmigo de la oceana surfaco aŭ average marsurfacaj temperaturoj en ĉu la centra kaj orienta tropika Pacifika Oceano. Tiu plivarmigo kaŭzas ŝanĝon en la atmosfera cirkulado kaj pluvo malpliiĝas ĉe Indonezio kaj Aŭstralio, dum pluvo kaj formado de tropikaj uraganoj pliiĝas ĉe la tropika Pacifika Oceano. La malaltnivelaj surfacaj ventoj, kiuj normale blovas el oriento al okcidento laŭlonge de la Ekvatoro, ĉu malfortiĝas aŭ ekblovas el alia direkto.
Oni supozas, ke estas kelkaj diversajn tipojn de okazaĵoj de El Niño, el kiuj la kanonaj tipoj de orienta Pacifiko kaj de Modoki centra Pacifiko estas la du kiuj ricevas la plej atenton. Tiuj diferencaj tipoj de okazaĵoj de El Niño estas klasitaj laŭ kie la nenormalaĵoj de tropikpacifika marsurfaca temperaturo (SST) estas plej grandaj. Por ekzemplo, la plej fortaj nenormalaĵoj ĉe la surfaca temperaturo asociataj kun la kanona situacio de orienta Pacifiko, situiĝas ĉe la marbordo de Sudameriko. La plej fortaj nenormalaĵoj asociataj kun la situacio de Modoki centra Pacifiko situĝas ĉe la Internacia datlinio. Tamn, dud la daŭro de unusola okazaĵo, la areo kun plej grandaj nenormalaĵoj ĉe la surfaca temperaturo povas ŝanĝi.
Historie, oni supozas ke la okazaĵoj de El Niño estis okazantaj dum miloj da jaroj. Por ekzemplo, oni supozas ke El Niño tuŝis la Inkaan Imperion en moderntempa Peruo, kiu oferbuĉis homojn por klopodi kaj eviti pluvojn. Sciencistoj trovis ankaŭ kemiajn pruvojn de pli varmaj marsurfacaj temperaturoj kaj de pliiĝantaj pluvoj kaŭzitaj de El Niño en koralaj specimenoj kiuj estas ĉirkaŭ 13,000jaraĝaj. Ĉirkaŭ 1525 kiam Francisco Pizarro venis en Peruon, li notis pluvon okazantaj en dezertoj kiu sekve iĝis la unua verkita registro de la efiko de El Niño. Moderna esplorado kaj reanalizaj teknikoj sukcesis trovi almenaŭ 30 okazaĵojn de El Niño ekde 1900, el kiuj tiuj de 1982–83, 1997–98 kaj 2014–16 estis inter la plej fortaj registritaj.
Ne estas interkonsento ĉu la klimata ŝanĝo havas influon sur la okazaĵoj de El Niño, ties forto aŭ daŭro, ĉar la esploraj klopodoj subtenas ke la okazaĵoj de El Niño iĝis pli fortaj, pli longaj, pli mallongaj kaj pli malfortaj.
2185 Gŭangdongo
2185 Gŭangdongo estas malgranda, meze hela asteroido de la asteroida zono, malkovrita la de la ĉinaj astronomoj de la Observatorio de Purpura Monto, apud Nankingo.
Nomo
Ĝi ŝuldas sian nomon al la marborda provinco Gŭangdongo en sudo de Ĉinio.
Karl Friedrich August Nobbe
Karl Friedrich August NOBBE (naskiĝinta la en Bad Kösen, mortinta la  en Leipzig) estis germana pedagogo kaj filologo.
Vivo
Frekventante la gimnazion en Schulpforta ekde 1804 (sub la gvido de Ilgen) li studis ekde pasko 1810 en Leipzig teologion kaj filologion. Liaj apogintoj estis ĉefe G. Hermann kaj Christian Daniel Beck. Beck akceptis lin je la fino de 1810 en sia filologia seminario kaj dungis lin. Ankaŭ al la teologia klubo sub Tittmann oni invitis Nobbe. En majo 1814 li ekzamenitis en Dresdeno kaj iĝis samjare en oktobro kunlaboranto ĉe la Thomas-lernejo Lepsiko. Profesoro samloke li iĝis en 1815 kaj pluse membro de la libroŝatanta kolegiaro (Collegium philobiblicum) sub la gvido de Keil. En aŭtuno 1816 la konsilantaro urba nomumis lin Tertius ĉe la Nikolao-lernejo en Lepsiko. Tie li restis ĝis la emeritiĝo.
Multajn vokojn sur alilokajn postenojn Nobbe ne sekvis. En septembro 1817 li habilitiĝis ĉeuniversitate per la skribitaĵo Observationum in Propertii carmina specimen. Prelegojn privatajn li ankaŭ faris. En 1826 li iĝis neorda profesoro kaj rekomencis publikajn prelegojn. Ekde 1820 li estis vicestro ekde 1828 estro de la Nikolao-lernejo. Al li ŝuldiĝas i.a. instalo de biblioteko lerneja (1829) kaj apogkaso porvidvina (1832).
Graveco
Nobbe estis fruktoza verkisto: sume li skribis 68 verkojn. Li redaktis mem kvazaŭ ĉiujn artikolojn por la Nikolao-lernejo inter 1828-66. Tie li traktis buntan gamon da filologiaj kampoj. Tamen, pro manko de sciencista singardemo kritika, valoro longa al multaj liaj verkoj ne vere restis. Eĉ komentoj liaj je la verkoj de Cicerono - kiuj longe uzatis en lernejoj (kadre de la Kolektoj Tauchnitz) - fine anstataŭitis per pli bonaj. Inter la aliaj verkoj menciindas biografio pri lia instruisto Chr. D. Beck el la 1837-a jaro kiel ankaŭ verkoj pri la familio de Marteno Lutero al kiu apartenis ankaŭ la patrino de Nobbe (Genealogisches Hausbuch der Nachkommen Luthers, 1871). Inter 1831–33 li eldonis kun Döhner, Goldhorn kaj Rüdiger la gazeton Der Lichtfreund.
(12230) 1986 QN
(12230) 1986 QN estas asteroido de la asteroida zono malkovrita la de la belga astronomo Henri Debehogne elde la Observatorio La Silla en Ĉilio.
Karl Friedrich August Nobbe
Fonto
Artikolo Nobbe, Karl Friedrich August de Richard Hoche en: Allgemeine Deutsche Biographie, herausgegeben von der Historischen Kommission bei der Bayerischen Akademie der Wissenschaften, Band 23 (1886), p. 749–750, kio legeblas tie ĉi interrete.
Tomar
Tomar estas urbeto en Portugalio kun ĉirkaŭ 20.000 loĝantoj, je 100 km nordoriente de Lisbono. Ĝi estas konata pro la kristana klostro Convento da Ordem de Cristo, kiu iĝis en 1983 Monda kulturheredaĵo. Ĝi estis konstruita en la 12-a jc fare de la templanoj, kiuj uzis ĝin ĝis la 17-a jc.
Tie troviĝas la plej malnova sinagogo de Portugalio.
Urtenen
Urtenen havas la sekvantajn signifojn:
Icĥak Lurja
En la hebrea lingvo kutime estas konata sub nomo ARI (אֲרִי), kiu havas kelkajn deĉifrojn, ekzemple, Aŝkenazi Rabbi Icĥak aŭ Adonejnu Rabejnu Icĥak. Ankaŭ oni nomas lin en pli plena formo — Arizal aŭ haArizal (אֲרִי ז"ל) de ARI "benita estas memoro pri li".
Diamond Trading Company
La Diamond Trading Company (DTC) estas la branĉo por vendado kaj distribuado de krudaj diamantoj de la Grupo De Beers. La DTC klasigas, valorigas kaj vendas proksimume 75% el la krudaj diamantoj laŭ valoro. La DTC havas kombinon de tutposedata kaj kunentreprenaj operacioj en Sudafriko (DTCSA), Bocvano (DTCB), Namibio (NDTC) kaj en Unuiĝinta Reĝlando (DTC).
La DTC vendas diamantojn kiuj venas ĉefe el minado fare de De Beers en Sudafriko kaj Kanado, kaj pere de siaj partneroj kun la registaroj de Bocvano, Namibio kaj Tanzanio. Klasigistoj en Londono, Kimberley, Windhoek kaj Gaborone klasigas tiujn diamantojn en proksimume 12,000 diferencajn kategoriojn bazitajn sur grando, formo, kvalito kaj koloro. La klientoj de DTC estas konataj kiel Sightholders, kaj la selektoprocezo estas bazita sur la produkto de la procezoj de aplikaĵo kaj konsilado fare de Supplier of Choice (SoC) Sightholder.
Worthing
Worthing estas marborda urbo de Sussex, Anglio, 16 kilometrojn okcidente de Brajtono. Ĝi enhavas pli ol 100 mil loĝantojn.
Historio
En la ĉirkaŭaĵoj arkeologoj eltrovis ŝtonepokajan silikminojn. Tuj norde de la urbo situas ferepoka montet-fortikaĵo, Cissbury Ring, kaj estas aliaj prahistoriaj restaĵoj en la ĉirkaua regiono. Dum la romia epoko terkultivista domo staris kie nun situas la urbocentro, kaj pluraj stratoj datiĝas de la sama epoko.
Dum la 19-a jarcento Worthing estis bazo de kontrabandistoj.
Dum la 1880-a jardeko okazis tumultoj pro protestoj kontraŭ klopodoj malpermesi aŭ limigi la vendadon de alkoholaĵoj.
Ekonomio
Worthing estas grava centro de la financa industrio.
Stacio Nonaj
Stacio Nonaj (野内駅 [nonai-eki]) estas stacio de Fervojo Aojmori. Ĝi lokiĝas en Aomori, Gubernio Aomori, Japanio.
Kvadrata kupolo
En geometrio, la kvadrata kupolo estas unu el la solidoj de Johnson (J4). Ĝi povas esti ricevita kiel tranĉaĵo de la rombokub-okedro.
Monfarejo de Brazilo
La industria komplekso, situanta en la kvartalo Santa Cruz, en la okcidenta regionono de Rio-de-Ĵanejro, estas unu el la plej grandaj en sia speco en la mondo, kaj la plej granda en Latinameriko. Tie funkcias la fabrikojn de la kompanio, kie produktoj estas disvolvitaj kun alta normo de kvalito postulata en la moderna merkato, kun instalita kapablo produkti ĉirkaŭ 2,6 miliardojn da monbiletoj kaj 4 miliardojn da moneroj jare, certigante memprovizon por la nacia produktado de cirkulanta mono.
Vidu ankaŭ
Monfarejo
Eksteraj ligiloj
Oficiala retejo de CMB
26763 Piritoo
26763 Piritoo estas malgranda, meze hela troja asteroido de Jupitero, kiu orbitas proksime la punkto de Lagrange L4 de la sistemo Suno-Jupitero, do ano de la tiel nomata "Greka Tendaro".
Malkovro
Ĝi estis malkovrita la de la usona astronomo Tom Gehrels de la Observatorio de la Monto Palomar (Usono) kaj de la nederlandaj geedzoj geastronomoj Ingrid van Houten-Groeneveld kaj Cornelis Johannes van Houten, de la Observatorio de Leiden (Nederlando) en la kadro de la Palomar–Leiden survey: Tom Gehrels fotis ĝin per la Schmidt-teleskopo de la Monto Palomar kaj la geedzoj Ingrid kaj Cornelis van Houten malkovris ĝin sur fota plato.
Nomo
Ĝi ricevis la nomon de la helena heroo Piritoo, amiko de Tezeo, edzo de Hipodamio kaj patro de Polipeto.
8569 Mameli
Ĝi esitis nomita en memoro de la itala poeto Goffredo Mameli (1827–1849), verkinto de la Nacia himno de Italio "Fratelli d'Italia" (ankaŭ konata sub la nomo Il Canto degli Italiani).
Johann Samuel König
Johann Samuel KÖNIG (aŭ Kœnig), (Büdingen, Hesio, Germanio, 31-a de julio 1712 - Zuilenstein, Nederlando, 21-a de aŭgusto 1757) estis svisa matematikisto, plej aĝa filo de alia matematikisto nome Samuel Heinrich König, predikisto pietista kaj profesoro en Berno, Svisio, kaj de lia edzino Anna Maria Nöthiger.
Famas lia polemiko kun Leonhard Euler pro la principo de minimuma ago.
En 1744, ekzilita el Berno, li akiris katedron de filozofio kaj matematiko en Franeker en Nederlando. Poste, en 1749, li translokiĝis al Hago, kie li estis bibliotekisto de la princo Vilhelmo la 4-a (Oranje-Nassau). Samjare Pierre Louis Maupertuis nomumis lin membro de la Akademio de Sciencoj de Berlino.
Arnold Schönberg
Arnold SCHÖNBERG aŭ Arnold SCHOENBERG (la angligita formo de Schönberg — li oficiale ŝanĝis la ortografion de sia familia nomo kiam li iĝis usona civitano) (naskiĝis la 13-an de septembro 1874 en Vieno, Aŭstrio, mortis la 13-an de julio 1951 en Los-Anĝeleso, Kalifornio, Usono) estis komponisto. Li speciale memoriĝis kiel unu el la unuaj komponistoj, kiuj komponis atonale, kaj pro sia dekdutonismo uzanta tonvicojn, en kiuj ĉiuj dek du tonoj de la kromata gamo estas same gravaj.
Li estis grandparte meminstruita (preninta lecionojn nur por Alexander Zemlinsky, kiu iĝis lia unua bofrato). En sia tria jardeko li vivtenis sin aranĝante operetojn, dum li samtempe komponis verkojn kia la arĉa sesteto Verklärte Nacht (Transfigurita Nokto) en 1899. Li poste faris arĉorkestran version de ĉi tiu, kaj ĝi estas unu el liaj plej popularaj verkoj. Kaj Richard Strauss kaj Gustav Mahler rekonis la signifon de Schönberg kiel komponisto; Strauss post aŭdo de lia komponaĵo Gurrelieder. Mahler adoptis lin kiel protektaton kaj prizorgis lian estontecon post sia propra morto. Schönberg influiĝis de Mahler, ĉampionis lian verkon, kaj konsideris lin "sankta".
Tamen, granda parto de lia verkaro estis ne bone akceptata. En 1907 lia Ĉambra Simfonio Numero 1 havis unuan prezenton; per ĝi, li forlasis la muzikan romantikismon kaj aliĝis al la modernismo. La aŭdantaro estis malgranda, kaj la reago al la verko estis varmeta. Kiam ĝi ludiĝis denove, tamen, en koncerto en 1913, kiu ankaŭ inkluzivis verkojn de Alban Berg, Anton Webern kaj Alexander Zemlinsky, iom de la audantaro ekis kriegi kvazaŭ turmentate. Malfrue en la koncerto, dum ludado de iuj kantoj de Berg, batalado ekiĝis, kaj la polico devis esti vokata.
Alia el liaj plej gravaj verkoj el ĉi tiu periodo estas Pierrot Lunaire de 1912, ciklo da kantoj al teksto de Albert GIRAUD, kiu estis malsimila al ĉio, kio antaŭis ĝin. Uzante la teknikon de Sprechstimme, aŭ parolokantada recitado, la verko parigas inan kantiston, en Pierrot-a kostumo, kun malgranda orkestro de 5 (nuntempe kelkfoje 6) muzikistoj, kiu en ĉiu el la kantoj ludas diferencan, kaj trafan instrumentan kombinaĵon.
Gorxheimertal
Gorxheimertal estas komunumo en Germanio. Ĝi troviĝas en la distrikto Bergstraße de la federacia lando Hesio. Fine de la jaro la komunumo havis  loĝantojn sur areo de  kvadrataj kilometroj, kio rezultigas loĝdenson de  loĝantoj/km².
Fajrvitro
Fajrvitro estas moderita vitro fabrikita kiel rimedo por reteni kaj direkti varmon en kamenojn kaj gasajn fajrfornojn. Fajrvitro ne bruliĝas, sed retenas varmon kaj refraktas lumon kiel rezulto de fajrvitro. Fajrvitro, kiel artefaritaj bastonoj kaj ŝtonoj, estas aldone uzataj por obskurigi la gastubojn de gasaj kamenoj aŭ hejtiloj.
Preĝejo Senmakula Koncipiĝo (Bonyhád)
Preĝejo de Senmakula Koncipiĝo estas romkatolika historia monumento en Hungario, en urbo Bonyhád.
Historio
En Bonyhád dum la mezepoko jam funkciis kirko, kiun la turkoj okupis en la 16-a jarcento. En 1729 oni konstruis lignan preĝejon. La nun videbla preĝejo konstruiĝis longe inter 1769-1782, baldaŭ renovigita en 1844, 1899, 1995. La orgeno ekfunkciis en 1800, poste ĝi renoviĝis en 1888, 1927, 1975.
Konstruaĵo
La konstruaĵo situas sola en korto. Ankaŭ kruco troviĝas en la korto. La preĝejo havas meze de la fasado turon. Tie estas videblaj en niĉoj skulptaĵoj pri Sankta Petro kun ŝlosiloj kaj Moseo. Sur la muro estas memortabulo pri Mihály Vörösmarty, kiu ofte estis tie. La okangula sankteja parto estas pli larĝa, ol la navo. Tie estas ankaŭ la sakristio kun skulptaĵo pri Sankta Mikaelo. Interne la ĉefaltaro (prezentanta la Senmakulan Koncipiĝon), la predikejo kaj la benkoj restis originaj el la 18-a jarcento. Apud la altaro situas lignaj skulptaĵoj pri apostoloj Sankta Petro kaj Sankta Paŭlo. En 1808 oni faris flankan altaron pri Johano Nepomuko. La alia flankaltaro prezentas Sanktan Georgon kaj Sanktan Familion. La muroj havas freskojn, la plej fama prezentas la Lastan Vespermanĝon.
Yde
Yde [Ide] estas vilaĝeto en la nederlanda provinco Drenthe. Ĝi estas parto de la komunumo Tynaarlo, kaj situas 11 km sude de Groningen.
Yde eble plej bone konatiĝas kiel la loko kie oni trovis la marĉomumion de la junulino de Yde.
En 2001, la vilaĝeto havis 658 loĝantojn. La konstruita areo de la vilaĝeto estis 0.24 km², kaj havis 258 loĝejojn.
The Wrong Man
The Wrong Man (La erara viro) estas usona dokudrama filmo de 1956 reĝisorita de Alfred Hitchcock kaj stelulita de Henry Fonda kaj Vera Miles. La filmo estis muntita laŭ realviva historio de senkulpa viro akuzita je krimo, kiel estas praikribita en la libro The True Story of Christopher Emmanuel Balestrero de Maxwell Anderson kaj en la gazeta artikolo "A Case of Identity" (gazeto Life, 29a de junio 1953) de Herbert Brean.
Ĝi estas unu el la malmultaj filmoj de Hitchcock bazitaj sur vera historio kaj kies intrigo sekvas de proksime la realvivaj okazaĵoj. Tamen ĝi estas ankaŭ unu el la multaj filmoj de Hitchcock kiuj disvolvigas intrigon pri miskomprenita identeco kaj rilata kulpigo (erara).
Tiu estis la nura filmo de Hitchcock en kiu stelulis Henry Fonda, ludante rolon de muzikisto de la Stork Club misrekonita kiel ŝtelisto de likvorvendejo, kiu estis arestita kaj procezita je ŝtelado dum lia edzino (Vera Miles) emocie forfalas. Hitchcock diris al Truffaut ke lia dumviva timego al la polico allogis lin al la temo kaj tio videblas en multaj scenoj.
The Wrong Man havis elstaran efikon sur du gravaj reĝisoroj: ĝi rezultis en la plej longa peco de verkita kritiko fare de Jean-Luc Godard en liaj jaroj kiel kritikisto, kaj ĝi estis citita kiel influo super la filmo Taxi Driver de Martin Scorsese.
Vaux-sur-Poligny
Geografio
La vilaĝo situas sur la unua altebenaĵo de Ĵuraso, apud Poligny.
Demografio
En la loĝantaro oni ne nombras la lernantoj de la lernejo Dipatrino kiu estas ĉirkaŭ 90 ĝis 2009.
Historio
La monaĥejo fondiĝis ĉirkaŭ 1020.
Naturaj vidindaĵoj
La arbaro enhavas karpenoj kaj kverkoj kiuj kreskas sur rendzino.
Eksteraj ligiloj
en la franca kaj la esperanta lingvoj la retejo de Jura-Esperanto
Alaŭdopasero
La Alaŭdopasero aŭ Brunvanga pasero, Chondestes grammacus, estas specio de birdo de la familio de Pasereledoj. Ĝi estas monotipa en la genro Chondestes.
Tiu paserina birdo reproduktiĝas en suda Kanado, multe de Usono kaj norda Meksiko. Ĝi estas multe malpli komuna oriente, kie ties teritorio estas malpliiĝanta. La populacioj de Meksikio kaj apudaj subŝtatoj de Usono estas de loĝantaj birdoj, sed aliaj birdoj estas migrantaj, kaj vintras en suda Usono, Meksikio kaj suden al Gvatemalo.
Ĝi estas tre rara vaganto en okcidentan Eŭropon, kun almenaŭ du akceptitaj vidaĵoj en Britio en 1981 kaj 1991.
La Alaŭdopasero estas distinga. Plenkreskulo havas tipe paserecan malhelstriecan brunan dorson kaj blankecajn subajn partojn escepte malhela centra punkto kaj iome pli sablokoloraj flankoj. La vangoj kaj kronoflankoj estas tre brunaj, kun blankaj mallarĝa centra kronostrio, larĝa superokula strizono al la kolflankoj, duoncirklo subokula kaj gorĝo kaj subvanga areo. Ankaŭ la anguloj de la malhela vosto estas blankaj. Nigraj estas la komenco de la kronostrioj, traokula strio kiu bordas sube la superokula strizono kaj mustaĉa strio kiu separas la centran gorĝon el la subvanga areo. La kruroj estas rozkolorecaj al oranĝecaj. La beko estas fortika ĉebaze kaj malhelgriza.
Junuloj de Alaŭdopasero estas pli senkoloraj, kaj ties subaj partoj estas striecaj.
La reprodukta habitato estas vario de malfermaj habitatoj inklude herbejojn kaj terkultivejojn. La Alaŭdopasero nestumas surgrunde, la ino demetas 3-6 ovojn en elherba tasforma nesto ŝirmita de herbotufo aŭ alia vegetaĵaro. La ovoj estas blankaj kun nigra fistrieco.
Tiuj birdoj manĝas surgrunde aŭ en malaltaj arbustoj. Ili ĉefe manĝas semojn, sed ankaŭ insektojn, inklude akridojn en la reprodukta sezono. Ili formas arojn por migrado aŭ dum vintro.
La kanto komponiĝas el du klaraj notoj sekvataj de miksaĵo de zumado kaj trilado. La flugalvoko estas fajna sit.
Dunatria hidrogena arsenato
Dunatria arsenato, arsenato de natrio dubaza aŭ '''Na2HAsO4. 7H2O''' estas neorganika kombinaĵo el arsenata acido kaj natria hidroksido, kies senkoloraj aŭ blankaj, senodoraj saloj ĝenerale solidiĝas kun sep akvomolekuloj. Aliaj natriaj arsenatoj estas natria arsenato unubaza kaj trinatria arsenato. Kiel ĉiuj saloj de arseno ĝi estas tre toksa, akvosolvebla, kies konjuga bazo estas la arsenata acido. Ĝi estas neakordigebla kun fortaj reduktagentoj, fortaj oksidigagentoj kaj fortaj acidoj. Ĝi same ne akordigeblas kun fero, aluminio kaj zinko en la ĉeesto de akvo. Pli alta ol 100 °C ĝi fariĝas anhidra kaj ĝia solvaĵo estas alkala al lakmuso.
Blazono de Finnlando
La blazono de Finnlando havas siajn originojn en la jaro 1581, kiam Finnlando ankoraŭ apartenis al Svedio.
Historio
La sveda reĝo Johano la 3-a donis al Finnlando blazonon, kiu konsistis el ruĝa ŝildo sur kiu videblis ora leono.
Sur la blazonŝildo ŝvebas krono. Tiu blazono tamen nur validis por "Vera Finnlando" (svede Egentliga Finnland, finne Varsinais-Suomi), la teritorio ĉirkaŭ la urbo Turku (svede Åbo) inkluzive de la insularo Alando (Åland) kun Turku kiel ĉefurbo.
Kiam Finnlando iĝis sendependa ŝtato en 1917, la sveda blazono por Finnlando deklariĝis la finna ŝtata blazono. Tamen la krono estis forprenita kaj oni faris iujn ŝanĝojn: ekzemple nur bildiĝas naŭ rozoj, kiuj nun ne estas tie pri dekoro, sed reprezentas la naŭ historiaj provincoj de Finnlando.
La ora leono en sia karapace protektita brako tenas rektan eŭropan glavon, per la kruroj detruante tataran sabron. En la nuna ŝtata flago de Finnlando tiu blazono ankaŭ videblas en la mezo de la kruco.
Dachau
Ĉi tiu artikolo ne rilatas al Koncentrejo Dachau.
Dachau [DAĥaŭ], esperantigita Daĥaŭo, estas urba komunumo en Germanio. Ĝi troviĝas en la distrikto Dachau kaj en la distriktaro Supra Bavario de la federacia lando Bavario, kaj estas la administra centro de la distrikto. Fine de la komunumo havis  loĝantojn.
Aparte ekde la jaro 1875 pluraj signifaj germanaj pentristoj kolektiĝis vivi en la pitoreska urbeto, por inspiriĝi per la pejzaĝo de multaj lagoj kaj malsekejoj kaj per la lokaj vivantoj - parte la artistoj nur restis kelkajn monatojn, parte plurajn jarojn: ekestis la artista kolonio Dachau, kiu kun mallonga interrompo de la unua mondmilito kontinue pluvivis ĝis la ekrego de la nazioj en 1933.
Dum la sekvaj 12 jaroj la urbo krime misfamiĝis: En 1933 la germanaj nazioj fondis en Daĥaŭo la Koncentrejon Dachau, kie inter multaj aliaj senkulpaj murditoj en 1944 mortis la pola esperantisto, mariavita episkopo el Płock Johano Mario Miĥaelo Kowalski, hungara esperantisto Gyula Kulich, hungara kuracisto Ferenc Jahn kaj hungara skulptisto György Goldmann, hungara ĵurnalisto Jenő Benda.
Külsővat
Situo
La vilaĝo situas sur ebenaĵo, laŭ dekstra bordo de Marcal, fine de tre mallonga sakovojo, laŭ fervojo Győr-Celldömölk. La lasta urbo troviĝas 9, Pápa 22, Sárvár 28 km-ojn.
Historio
La loko estis loĝata dum la neolitiko, antaŭ la hungaroj romianoj vivis tie. Post la mezepoko la turkoj bruldetruis la vilaĝon, sed ĝi travivis la eraon viva. Vilaĝservoj estas infanĝardeno, lernejo, poŝto.
Volkswagen Vento
La Volkswagen Vento estas aŭtomobilo produktita de Volkswagen AG. Ĝi anstataŭis la Volkswagen Jetta en 1992, kaj estis anstataŭita de la Volkswagen Bora en 1998.
Nicolas Tenoux
La Universitato de Versailles (2004, bakalaŭro ), la Institut polytechnique des sciences avancées (2007) kaj la École nationale de l'aviation civile (Mastère Spécialisé, 2008 ) kompletigis pilotan kurson ĉe Sabena Flight Academy.
Estinte estro kiel direktoro pri kvalito-certigo ĉe Dassault Falcon Service, li flugis kiel piloto por la familio de aviadiloj Cessna Citation Jet kaj Airbus A320.
Li nuntempe estas piloto de la Boeing 787.
Li estas konata pro siaj homamaj agadoj: li estas la ekzekutivo kaj vicprezidanto de ENAC Alumni  kaj la ambasadoro de la Fondaĵo Universitato de Versailles.
De decembro 2021 ĝis junio 2023, li ankaŭ estas studento ĉe HEC Paris.
Ekde junio 2023, li estas piloto de Airbus A320 ĉe Avion Express kaj Direktoro de Evoluo ĉe Jet Solidaire paralele.
Li ankaŭ estas membro de la Komitato pri Komunikado de Akciuloj de Air liquide.
Amfispizoj
Amfispizoj aŭ Amphispiza estas genro de birdoj de la familio de Pasereledoj. Ĝi enhavas nur du speciojn:
La Kvinstria pasero estis iam situa en tiu genro.
Ambaŭ specioj loĝas en sekaj areoj de okcidenta Usono kaj norda Meksiko, sed en diferencaj habitatoj. Ili ofte kuras surgrunde levinte siajn malfermajn vostojn kaj kantas el malaltaj arbustoj. Plenkreskuloj estas blankecaj en ventro kaj grizaj supre kaj en kapo, kun nigrablankaj kapomarkoj. Junuloj estas ege similaj unu al alia, grizecbrunaj supre kaj blankeca sube, kun mallonga strieco en brusto (Howell kaj Webb 1995).
Amphispiza devenas el antikva greka amphi- (αμφι-), "ambaŭflanke" aŭ "ĉirkaŭ", kaj spiza (σπιζα), "fringo", origine aplikata la la Bella amfispizo; ĝi estis tiam konsiderata fringo kaj similas al aliaj fringecaj birdoj de sia teritorio (Holloway 2003).
Emil Steinberger
Emil STEINBERGER (* naskiĝis 6-an de januaro 1933 en Lucerno), estas Svisa humuristo, aŭtoro, reĝisoro kaj aktoro. Li estas tre konata en germanio kaj svislando ekde la 1970-aj jaroj kiel Emil.
Vivo kaj verkoj
Emil Steinberger estas la filo de la librotenisto Rudolf Steinberger kaj ties edzino Creszentia, naskita Horat. Jam kiel knabo li improvizis skeĉojn. Li fariĝis poŝtoficisto, ekde 1960 li vizitis la instituton por grafiko en Lizern kaj diplomiĝis kiel grafikisto. 1966 li edzigis Maya Rudin. 1967 li malfermis la malgrandan teatron „Kleintheater am Bundesplatz“, en kiu okazis Jazzkoncertoj, Teatro- kaj Kabaret-prezentadoj kaj liaj propraj prezentadoj. En Luzerno li malfermis kinejon kun 150 sidlokoj, la „Atelier-Kino“, Ateliero-kinejon, kiu ĝis nun aktivas.
Liaj Emil-skeĉoj estis senditaj en germanio, svislando, la GDR, DDR. Li aktoris en lingvoj franca, germana kaj svisgermana.
Fine de 1993 li iris al New York, vivanta tie normalan, burĝan, anoniman vivon. Je la 28-a de majo 1999 li edziĝis sian duan edzinon Niccel Kristuf, kun kiu li reiris al Svislando kaj nun vivas ĉe la lago de ĝenevo.
Li eldonis librojn: Wahre Lügengeschichten veraj mensogaj rakontoj, Emil via New York. 2001 li fondis kun lia edzino eldonejon „Edition E“, en kiu liaj libroj kaj skeĉoj estas publicitaj.
(16376) 1981 EX10
(16376) 1981 EX10 estas asteroido de la asteroida zono malkovrita la de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).
Kvinlatera rotondo
En geometrio, la kvinlatera rotondo estas unu el la solidoj de Johnson (J6). Ĝi povas esti konsiderata ankaŭ kiel duono de dudek-dekduedro.
Dénes Széchényi
Grafo Dénes Széchényi [dEneŝ sEĉEnji], laŭ hungarlingve kutima nomordo Széchényi Dénes estis hungara sportrajdisto, aristokrato, magnato, parlamentano, senatano. Liaj nobelaj antaŭnomoj estis sárvári kaj felsővidéki [ŝArvAri felŝOvidEki]. Lia frato estis Imre Széchényi (komponisto), lia plej konata filo estis Imre Széchényi (agrarpolitikisto).
Dénes Széchényi naskiĝis la en Horpács, li mortis la  en Gutenstein (Malsupra Aŭstrio).
Biografio
Dénes Széchényi post lernado estis oficiro en la armeo, iom poste li civiliĝis kaj okupiĝis pri politiko. En la jaro de 1861 la hungara parlamento (escepte) funkciis, kie ankaŭ li parolis. Krom la politiko li okupiĝis pri ĉevaloj, li faris novan metodon pri instruado de rajdado. Li havis edzinon, kiu naskis 3 filojn.
21722 Rambhia
21722 Rambhia estas asteroido de la asteroida zono malkovrita la en la kadro la kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono),
Nomo
Ĝi estis nomita en honoro de Suraj Hitendra Rambhia, kiu gajnis la unuan rangon en la Intel International Science and Engineering Fair de 2005 pro sia projekto pri medicino kaj sano. Li estis lernanto ĉe la Jericho High School de Jericho (Nov-Jorkio, Usono).
Irlanda mitologio
La mitologio de antaŭkristana Irlando ne tute postvivis la konvertiĝon al kristanismo, sed multe de ĝi estis konservita, tondita de ĝiaj religiaj signifoj, en mezepoka irlanda literaturo, kiu reprezentas la plej ampleksan kaj plej bone konservitan reston de la tuta branĉo kaj la Historia Ciklo. Ekzistas ankaŭ kelkaj konservitaj mitologiaj tekstoj kiuj ne kongruas en iuj de la cikloj. Plie, ekzistas malmultaj registritaj popolaj fabeloj kiuj, ne strikte mitologie, enhavas rolulojn de unu aŭ pli de tiuj naŭ cikloj.
La fontoj
La tri ĉefaj manuskriptaj fontoj por irlanda mitologio estas teksto el fina 11-a jarcento aŭ komenco de 12-a jarcento, nome Lebor Na hUidre en la biblioteko de la Reĝa Irlanda Akademio, la teksto de komenco de 12-a jarcento nome Libro de Leinster en la Biblioteko Trinity College (Dublino), kaj la manuskripto Rawlinson B 502 (Rawl.), hejma en la Biblioteko Bodleian ĉe la Universitato de Oksfordo. Malgraŭ la datoj de tiuj fontoj, la plej granda parto el la materialo kiun ili enhavas datas de antaŭ ilia kunmetaĵo. La plej frua el la prozo povas esti datata laŭ lingvaj bazoj al la 9-a jarcento, kaj iuj el la versoj povas esti tiom malnovaj kiiom el la 6-a jarcento.
Aliaj gravaj fontoj inkludas grupon de kvar manuskriptoj originantaj de Okcidenta Irlando de la fino de la 14-a aŭ komenco de la 15-a jarcento: nome la Flava Libro de Lecan, la Granda Libro de Lecan, la Libro de Hy Many, kaj la Libro de Ballymote. La unua el tiuj enhavas parton de la plej frue konata versio de la Táin Bó Cúailnge ("La Veturant-erara Brutaro de Cooley") kaj estas enhavata en Trinity College. La aliaj tri estas en la Reĝa Akademio. Ankaŭ aliaj 15-a-jarcentaj manuskriptoj, kiel ekzemple La Libro de Fermoy enhavas interesajn materialojn, kiel kelkaj postaj sinkretiaj verkoj kiaj ekzemple la Foras Feasa ar Éirinn de Geoffrey Keating, precipe ĉar tiuj pli postaj kompilaĵoj kaj verkistoj eble havis aliron al manuskriptofontoj kiuj poste malaperis.
Tamalameque
Talameque [tamalaMEke] aŭ en Esperanto Talameko estas municipo de Kolombio en la departemento Cesar. Ties ekonomio baziĝas sur la fiŝkaptado, la agrikulturo kaj la brutobredado. Ĝi estis fondita de Lorenzo Martín la 29-a de septembro de 1544. Ĝi enhavas 12.500 loĝantojn.
Stacio Harinakano
Stacio Harinakano (japane: 針中野駅 [Harinakano-eki], angle: Harinakano Station) estas fervoja stacio en Kvartalo Higaŝi-Sumijoŝi, Osako, Japanio. La stacio servas 1 linion de Kintetsu: Linio Kintetsu-Minami-Ōsaka.
Paula Hitler
Paula HITLER (ankaŭ kiel: Paula Hiedler – kaj pli poste: Paula Wolf aŭ Wolff (laŭ moknomo de frato Adolf) (naskiĝis la 21-an de januaro de 1896 Hafeld, mortis la 1-an de junio 1960 en Berchtesgaden) estis fratino de Adolf Hitler.
Vivo
Paula Hitler estis la plej juna (kaj sola travivinta plen-)fratino de Adolf Hitler; filino de Alois Hitler kaj ties tria edzino Klara. Laŭ asertoj de nevo William Patrick Hitler, Paula kaj Adolf ne tre ŝatis unu la alian en la junaĝo.
Ŝia sorto estas nekonata post morto de la patrino (1907). Ŝin apogis pli poste Adolf kaj Angela Hammitsch. Ŝi iam enamiĝis al judo Pickert (16), kio kaŭzis neplaĉon de Hitler. Ŝi vivis post 1938 sola kaj en malriĉaj vivkondiĉoj en subtegmenta loĝejo en Vieno. Tie ŝi alprenis la nomon „Wolf“ (verŝajne je premo de la frato).
En majo de 1945, Paula Wolff estis arestita kaj pridemandita de la usonaj okupaj trupoj. Ŝi emfazis sian nekredon pri agoj de sia frato kaj malĝojon pri ties morto. "Li estis do spite al ĉio mia frato."
Fiat Tempra
La Fiat Tempra estas aŭtomobilo produktita de Fiat. Ĝi anstataŭis la Fiat Regata en 1990, kaj estis anstataŭita de la Fiat Marea en 1996.
Paula Hitler
Vivo
Paula estis liberigita kaj reiris al Vieno, kie ŝi laboris en artvendejo. La 1-an de decembro 1952 ŝi translokiĝis al 2-ĉambra loĝejo en la proksimo de Berchtesgaden, kie ŝi vivis ĝismorte.
José Antonio Vergara
José Antonio VERGARA (naskiĝis la ) estas ĉilia esperantisto. Vergara estas kuracisto pri epidemiologio kaj universitata instruisto. Lerninta Esperanton per koresponda kurso en 1982, li estas aktivulo pri lingva diverseco kaj homaj rajtoj. Li loĝas en Puerto Montt, Ĉilio.
Paula Hitler
Vivo
Ŝi estis entombigita en la tombejo de Berchtesgaden kaj ŝi estas la sola persono de la familio, kiu havas la nomon "Hitler" sur la tomboŝtono.
En aŭgusto de 2005, oni anoncis trovon de la taglibro de Paula.
José Antonio Vergara
Aktivado en UEA
Jose estas dumviva membro de UEA. Post unujara kunordigo de la Amerika Komisiono de UEA, inter la jaroj 2007 kaj 2010 li estis estrarano de UEA pri faka kaj scienca agado, inter la jaroj 2010 kaj 2013 B-komitatano de UEA, elektita de ties individuaj membroj. La 20-an de julio 2013 José Antonio VERGARA dum la komitatkunsido de la 98-a UK en Rejkjaviko estis elektita kiel estrarano de UEA, ĝis la fino de la mandato en 2016.
Li redaktoris la libron En la mondon venis nova lingvo, festlibro por Ulrich Lins.
Internacia Scienca Asocio Esperantista
José-Antonio Vergara estas prezidanto de ISAE depost 2011. Li instigis la uzon de neoficiala nomo por la asocio: Internacia Scienca Asocio Esperanta (anstataŭ 'Esperantista'). Tamen, la statuto registrita en Nederlando (Kamer van Koophandel) sub lia prezidanteco estas Internacia Scienca Asocio Esperantista, kiu do restas la oficiala nomo de la Asocio.
Brit ŝalom
La brit ŝalom (ברית שלום, "interligo de paco") estas nomoceremonio por novnaskitaj judaj knaboj sen cirkumcido. Ĝi intencas anstataŭigi la brit mila kaj ĝi estas promociita de kelkaj judaj grupoj. La termino estas kutime ne uzata por knabinoj, ĉar ilia nomoceremonio ne enhavas genitalan tranĉadon. Tamen, ĉi tia ceremonio estas dezirata de familioj, kiuj deziras trakti knabojn kaj knabinojn egale.
Ĉi tiu ceremonio estas agkoskita de kelkaj judaj organizoj kaj konfesioj, sed ne de la plej grandaj konfesioj.
Historio
La unua ceremonio estis farita de la rabeno Sherwin Wine, la fondinto de la Societo por humanisma judismo, ĉirkaŭ 1970.
Saraoj
La saraoj estas etno, kiu loĝas en la sudo de Ĉado kaj en la Centr-Afrika Respubliko. En Ĉado la saraoj konsistigas 30 % de la loĝantaro, en la Centr-Afrika Respubliko 10 %. Subgrupoj de la saraoj estas interalie la ngambajoj kaj la Sara-Mbajoj (je la meza parto de la rivero Shari).
Hartmannsdorf-Reichenau
Hartmannsdorf-Reichenau estas komunumo en Germanio. Ĝi troviĝas en la distrikto Saksa Svislando-Orienta Ercmontaro de la federacia lando Saksio. Fine de la komunumo havis  loĝantojn.
Gueberschwihr
(jen france, germane Geberschweier, alzace Gàwerschwihr) estas komunumo de Francio. Ĝi situas en la departemento Haut-Rhin/Owerèlsass (Supra Alzaco), kiu apartenas al la historia regiono Alzaco kaj al la en 2016 kreita administra regiono Grand Est. La komunumo etendiĝas sur kaj havis  laŭ la lasta oficiala nombro de. Administre la komunumo apartenas al la arondismento Thann-Guebwiller/Gebweiler kaj al la kantono . Fine de en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km².
Metric
Metric estas kanada rokgrupo kreita en 1998 en Novjorko, sed ili nun restas en Toronto. La membrojn estas Emily Haines, Joules Scott-Key, James Shaw kaj Josh Winstead. La unua albumo de Metric, Old World Underground, Where Are You Now, ekvendeblis en 2003.
Urbodomo de Lichtenberg (Berlino)
La Urbodomo de Lichtenberg estas la sidejo de la Distrikta Oficejo Lichtenberg de Berlino (ekde 1990) kaj estis la centra administracia konstruaĵo de la komunumo Lichtenberg (1898–1907), de la urbo Lichtenberg (1907–1920), de la Grand-Berlina distrikto Lichtenberg (1920–1952) kaj de la orientberlina urbodistrikto Lichtenberg (1952–1990). La novgotika brik-konstruaĵo, konstruita 1896–1898, situas en Möllendorffstraße 6 ne malproksime de urbtrajna kaj metroa stacidomoj Frankfurter Allee. La konstruadon gvidis la komunuma arkitekto Franz Emil Knipping, la vera arkitekto estas nekonata. La baza areo ampleksas ĉirkaŭ 1300 m² kaj formas cirklan sektoron kun forttranĉita pinto.
La ekspozicio „10 jaroj Zamenhofparko“ informis pri la historio de la parko prezentanta ankaŭ fotojn el la Muzeo Lichtenberg kaj planojn de la Straßen und Grünflächenamt (Oficejo pri Stratoj kaj Verdaj Areoj) kaj montris aldone, kiel funkciis Esperanto-kulturo en Berlino Lichtenberg en diversaj tempoj pasinte kaj aktuale. La ekspozicio estis malfermita en la Konsilantara Salonego de la urbodomo antaŭ publiko el la distrikto Lichtenberg kaj internaciaj gastoj  per salutvorto de la urbestro Michael Grunst kaj enkonduka prelego de la ekspozicia aŭtoro Fritz Wollenberg.
Marcel Tolkowsky
Marcel TOLKOWSKY (25a de Decembro 1899 – 10a de Februaro 1991) estis membro de familio de judoj el Pollando de diamantotranĉistoj kaj inĝeniero laŭ eduko. Li estas ĝenerale konsiderita kiel la patro de la moderna rondoforma de tranĉado de briliantoj. Multaj liaj familianoj estis diamantotranĉistoj, inklude lian kuzon Lazare Kaplan kaj lian pra-nevo Gabi Tolkowsky.
Tolkowsky, kiel parto de la temo de sia temo por la doktoriga disertacio en la Universitato de Londono, sisteme studis la mueladon de diamantoj. Ĉirkaŭ tiu sama epoko, en sia libro Diamond Design, li publikigis la specifaĵojn de tio kio poste estos nomata la American Standard (usona normigo, konata ankaŭ kiel American Ideal Cut (usona ideala tranĉo), tranĉo Tolkowsky kaj brilianto Tolkowsky), kio estas la diamanta tranĉomaniero tipa en Nordameriko. Ĝi estis atingita el matematikaj kalkuloj kiuj konsideris kaj la brilon kaj la fajron de la ŝtono.
Preĝejo Ĉiuj Sanktuloj (Mátramindszent)
La preĝejo Ĉiuj Sanktuloj estas eklezia historia monumento en Hungario, en vilaĝo Mátramindszent.
Historio
Laŭ arkeologoj sanktejo estis konstruita en la 15-a jarcento. En 1750 oni komencis alkonstrui navon. En 1789 la kirko estis trakonstruita. Firstotureto estis menciita en 1811, sed ankaŭ ligna sonorilostablo situis apud la kirko. La orgeno ekfunkciis ĉirkaŭ 1910.
Konstruaĵo
La kirko situas sola sur monteto en la malnova tombejo. La fasado estas simetria, meze la enirejo funkcias, la plej supre la firstotureto altiĝas. La navo finiĝas en oklatera absido, kiu estas pli mallarĝa, ol la navo. Apud la absido estas sakristio. Interne estas galerio, kion lignaj kolonoj tenas. Menciindas la ĉefaltaro kun skulptaĵoj el la la 18-a jarcento. Klinko de la sakristio estis farita en metiejo de Henrik Fassola.
Kampanilo
Antaŭ la fasado estas videbla kvadrata unuetaĝa kampanilo el la 18-a jarcento.
Zsolt Khell
Zsolt Khell [ĵolt kel], laŭ hungarlingve kutima nomordo Khell Zsolt estas hungara dekoraciisto, altlerneja instruisto. Lia frato estas Csörsz Khell.
Zsolt Khell naskiĝis la  en Budapeŝto.
Biografio
Zsolt Khell frekventis gimnazion en sia naskiĝurbo, poste li studis en konstruteknika altlernejo (1973–1975), poste en Industriarta Altlernejo (1976-1981). Li okupiĝas pri planado de teatraj dekoracioj ekde 1979. Inter 1982 kaj 1984 li laboris en ministerio pri trafiko, poste jam en Teatro Hevesi Sándor. Li apartenis al Teatro Csiky Gergely (Kaposvár) (1986–2009), poste li estas entreprenisto kaj li libere elektas laborojn. Li instruas ankaŭ en Universitato de Dramo kaj Filmo (Budapeŝto). Li ricevis diversajn premiojn inter 1990-2013. Li havas edzinon, kiu naskis 2 gefilojn.
26793 Bolshoi
26793 Bolshoi estas malgranda hela asteroido de la ĉefa asteroida zono malkovrita la de la rusa astronomo Nikolaj Stepanoviĉ Ĉerniĥ elde la Krimea astrofizika observatorio de Nauĉno en Krimeo, (en tiama Sovetunio, nun en Rusio).
Nomo
Ĝi estis nomita laŭ la Bolŝoj-Teatro de Moskvo, la plej granda en Rusio kaj unu el la plej signifaj en la mondo. Ĝia historio komencis en 1776, kiam la provinca prokuristo, la princo Pjotr Vasiljeviĉ Urusov (Пётр Васильевич Урусов), ricevis la dekreton de Katerina la 2-a kaj komencis konstrui la teatron.
János Bogdán
János BOGDÁN (prononco:[jaanos bogdaan]) (Görgeteg, 4an de aprilo 1963 - 3an de januaro 1999) estis hungara instruisto, direktoro de Gandhi Gimnazio.
Galateo (luno)
Galateo estas la kvara plej interna natura satelito de la planedo Neptuno, post Najado, Talaso kaj Despino. Ĝi estis malkovrita dum julio 1989, danke al la fotoj senditaj teren de la usona kosmosondilo Voyager 2, la ununura kiu ĝis nun vizitis Neptunon kaj ĝian lunaron. La satelito ricevis sian nunan nomon omaĝe al Galateo, nimfo kaj nereidino laŭ la helena mitologio.
Ĝi ricevis sian nunan nomon la ; antaŭe, ĝi estis ricevinta la provizoran nomon S/1989 N 4.
Galateo posedas neregulan formon, kaj ĝin ne karakterizas ajna geologia aktiveco; temas supozeble pri tutsimpla amaso da eroj el la originaj satelitoj de Neptuno, kies orbitoj grave ŝanĝiĝis post la eniro de Tritono en la neptunan lunaron pro gravita kapto.
La galatea orbito, samkiel tiu de la plej internaj satelitoj Najado kaj Talaso, preskaŭ tuŝas la atmosferon de Neptuno, kaj estas aparte malstabila; tajda interago kun Neptuno estas malpliiĝanta ĝian averaĝan alton super la plej altaj nuboj de la planedo, kaj la luno antaŭvideble kolizios kun Neptuno, aŭ diseriĝos kiam la tajda streĉo atingos sojlan nivelon.
Ingenuity
Ingenuity ("inĝeniemo") aŭ Mars Helicopter Scout (MHS) estas malgranda spava helikoptero de iom malpli ol du kilogramoj, disvolvita de la usona kosma agentejo NASA, kiu estas efektivigita eksperimente sur la grundo de la planedo Marso dum la misio Mars 2020, lanĉita en julio 2020 per raketo Atlas V kaj kiu surmarsiĝis la 18an de februaro 2021. Por la unua fojo en la historio de la kosma epoko, maŝino plenumas elektran flugon sur alia planedo. La celo estas testi la kapablojn de tia aparato en la kampo de optika terorekono, en ĉi tiu medio karakterizita per tre maldika atmosfero limiganta leviĝon, kaj per komunikaj prokrastoj, kiuj malhelpas ajnan rektan kontrolon de la flugo fare de homa operatoro.
Hana Hegerová
Hana Hegerová, propranome Carmen Farkašová-Čelková (20-an de oktobro 1931 Bratislavo, Ĉeĥoslovakio - 23-an de marto 2021) estis signifa ĉeĥoslovaka kantistino kaj aktorino, nekronita reĝino de ĉeĥoslovaka ŝansono. Eksterlandaj kritikistoj nomas ŝin Granda damo de ŝansono, Piaf el Prago aŭ ankaŭ Ŝansonistino kun slava animo. Ŝi realiĝis precipe kiel kantistino de ŝansonoj, kiu havas en landoj de la eksa Ĉeĥoslovakio neniun kompareblan konkurencon. Vastan publikon kaj fakan kritikon ŝi interesigis precipe pro kapablo drame interpreti la tekston. Grandan agnoskon ŝi kolektis eĉ en eksterlando, ĉefe en germane parolantaj landoj.
Biografio
En la jaroj 1937-1942 ŝi vizitis baletan lernejon en Nacia Teatro en Bratislavo. Abiturientiĝinte en gimnazio en Komárno ŝi volis ekviziti altlernejon ekonomian. Kiam ŝi ne povis, ŝi laboris en komarnaj maŝinfabrikoj kaj prelegis en tiea metilerneja lernejo.
Kiam ŝi finvizitis fakan teatran kurson ĉe ŝtata konservatorio en la jaroj 1951-1953 ŝi fariĝis en 1953 membro de Teatro de Petr Jilemnický en Žilina. Tiutempe ŝi havis jam infanon.
En la jaro 1954 ŝi rolis titolan rolon en filmo Frona sub artista pseŭdonomo Hana Čelková. En 1957 ŝi agadis en bratislava Tatra Revuo, kie ŝi unuafoje prezentiĝis kiel kantistino. Ekde la jaro 1961 ŝi prezentiĝis en praga teatro Rokoko. En 1953 ĝis 1966 ŝi prezentiĝis en teatro Semafor, kie ŝi rolis en Dobře placená procházka (Bone pagita promeno) kaj en filmo Kdyby tisíc klarinetů (Se mil klarnetoj).
Ŝi atingis grandajn internaciajn sukcesojn per sia interpretado de originaj kaj fremdaj ŝansonoj. Ŝi partoprenis tutan vicon de sukcesaj prezentiĝoj hejme kaj en eksterlando. En 1967 ŝi prezentiĝis kun france kantataj kantoj en Olympia de Parizo kaj en Monda ekspozicio en Montrealo. Oni komencis eldoni al ŝi gramofonajn diskojn en FRG, ŝi prezentiĝis en televidaj programoj de GDR. En 1970-aj jaroj ŝi lokiĝis regule en la unua deko de enketo Ora najtingalo.
En la jaro 2002 ŝi ricevis de prezidento Václav Havel medalon Por meritoj.
Diskaro
Ŝi kantas ankaŭ unu kanton en albumo de Jan Burian Dívčí válka (2006).
Slobodan Miloŝeviĉ
Slobodan MILOŜEVIĈ (naskita la en Poĵarevac, Jugoslavio, mortinta la  en Hago) estis serba politikisto kaj militkrimulo. Miloŝevic estis ekde 1987 politika gvidanto de Serbio, post 1989 kiel prezidento. Dum lia regado rapidigis disfalon de Jugoslavio kaj antaŭhelpis komencon de militoj kontraŭ iamaj kunŝtatoj de Jugoslavio. Li estis ekde 1997 ĝis 2000 prezidanto de la Federacia Respubliko Jugoslavio.
Li devenis el montenegra familio kaj en aĝo de 18 jam aliĝis al la Asocio de Jugoslavaj Komunistoj. En 1964 li diplomiĝis pri juro en la Beograda Universitato kaj komencis komercan karieron. Li estis ĉefdirektoro de ŝtata energioindustria entrepreno "Tehnogaz", poste prezidanto de la Beograda Kuna Banko. En 1984 li iĝis gvidanto de la komunista organizo de Beogrado.
Li baldaŭ ekpopulariĝis – li rekte alparolis la popolon – kaj elpremis en 1987 Ivan Stambolić el la gvidpotenco. Li postulis retiron de aŭtonomeco de Vojvodino kaj Kosovo, dume apogis la ŝtatan ekonomian apogpolitikon.
En 1990 li forpenis grandan parton de aŭtonomeco de Kosovo kaj Vojvodino, kontraŭis la federacian ŝtatoformon proponitan de Kroatio kaj Slovenio. Lia politiko ekigis kontraŭserbajn movadojn dise en Jugoslavio. Inter 1992 kaj 1995 li apogis serbajn banditojn, krimulojn kontraŭ la novaj sendependaj ŝtatoj de iama Jugoslavio. Novembre de 1995 li estis altrudita je paco. Pro la similaj konfliktoj kun la albanoj en 1998, la internacia komunumo gvide de Usono ekbombardis Serbion en 1999 kaj altrudis denove al paco.
La jugoslava registaro arestis lin – pro internacia premo – kaj en 2001 transdonis lin al la Internacia Krima Kortumo (IKK) en Hago. Li mortis tie, en prizono (2006) sen fina decido, prijuĝo de sia agado.
Görzig
Görzig ĝis fino de aŭgusto 2010 estis memstara administra komunumo kaj ekde la 1-a de septembro de tiu jaro estas parto de la urba komunumo Südliches Anhalt en Germanio. Ĝi troviĝas en la distrikto Anhalt-Bitterfeld de la federacia lando Saksio-Anhalto. La 31-an de decembro 2004 la komunumo havis 1302 loĝantojn.
Hidro (konstelacio)
Hidro aŭ Hidrino estas unu inter la 88 konstelacioj de tera ĉiela mapo.
Galaksio ESO 510-13 en la konstelacio Hidro. Ĝia Ekvatora polvotavolo estas forte varpita. La galaksio distancas je 170 milionoj da lumjaroj, kaj larĝas 100 000 lumjarojn
En Rusio loĝas rusianoj
En Rusio loĝas rusianoj estas recenza eseo de Sergio Pokrovskij, kritika de la tezoj de la libro Rusoj loĝas en Rusujo. .
Sergio Pokrovskij diskutas:
Van (lago)
Van (Van Gölü, Վանա լիճ, antikve Thospitis, Arsissa) estas senelflua lago en nord-oriento de moderna Turkio, en Anatolio, proksime al la irana limo. Ĝi estas la plej granda lago de la lando. Ĝia nivelo estas 1640 metroj super la nivelo de la maro, la areo estas ĉirkaŭ, plej profundas je 450 metroj.
La insuloj de la lago estas Gadir (norde), Çarpanak (oriente), Aktamar kaj Atrek (sude).
La akvokolekta areo estas pli ol. Krom la precipitaĵo alfluas ĝin la riveroj Bendimahi kaj Zilan (norde), Karasu kaj Micinger (oriente).
Ĝia akvonivelo ŝanĝiĝas ĉirkaŭ dum la jaro. La akvo ne glaciiĝas pro la granda salenteno.
La akvo de la lago havas da salo, tiel ĝi konvenas nek por akvumado, nek pro trinkakvo. En ĝi vivas sola fiŝspecio, la darekh (Alburnus tarichi)).
La lago situas en historia regiono konata kiel Okcidenta Armenio. Sur la bordoj de la lago kaj sur la insuloj Aĥtamar kaj Lim restis multaj specimenoj de armena templa arkitekturo. La armena loĝantaro de la regiono, iam tre granda, estis transloĝigita aŭ ekstermita en la jaroj 1915—1918 de la registaro de Otomana imperio (vd. Armena genocido).